|  |  |  |  |  |
| --- | --- | --- | --- | --- |
| Številka: | 43001-39/2024 |  | oznaka naročila: | U-  |
| Datum: | 26. 2. 2024 |  | MFERAC: | 2431-24-000143/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

**UJMA 2023 - Izvedbeni načrt za sanacijo plazu in vozišča z ureditvijo odvodnjavanja na cesti RT-930/7065 Pesek – Oplotnica v km 15,880**

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-39/2024.

**Vsebina in cilj naročila:**

V začetku meseca avgust 2023 se je na obravnavanem cestnem odseku zaradi ekstremnih padavin sprožil zemeljski plaz, ki ogroža stabilnost in prevoznost ceste. Za zagotovitev ustrezne prometne varnosti udeležencev v prometu so bili s strani koncesionarja RV VOC Celje d.o.o. izvedeni urgentni ukrepi ter ter postavljena ustrezna vertikalna signalizacija, ki omejuje vožnjo tovornim vozilom skupne teže nad 7,5t.

Obravnavan cestni odsek poteka v mešanem profilu z vkopno brežino na levi strani v naklonu do 30° ter nasipno brežino na desni strani v dokaj strmem naklonu, ki doseže v zgornjem delu tik pod voziščem naklon do 45°. Glede na naraščajočo stacionažo niveleta vozišča pada oziroma je cesta v spustu v smeri Oplotnice. Prečni naklon vozišča na območju splazitve je v smeri nasipne brežine, cesta se vijači. Širina vozišča znaša 4,0 m – 4,3 m. Levo stran vozišča zaključuje bankina do širine 1,0 m in se nadaljuje v obcestni jarek za odvodnjo meteornih voda. V obcestni jarek se izcejajo vsaj trije, evidentirani manjši konstanti dotoki vod - potočki, ki izvirajo iz brežine nad voziščem in se napajajo iz precejnic podtalne vode. Vkopna brežina je podprta s kamnitim zidom zloženim na suho (brez veziva) in višine do cca. 2,0 m. Vkopna brežina je močno razgibana ter kaže znake plazenja. Plazenje se izraža tudi na kamnitem zidu, ki je na določenih mestih izbočen. Desni rob vozišča zaključuje bankina širine do 1,0 m ter vgrajena JVO, ki je po splazitvi brežine ostala »v zraku«. Na obravnavanem delu je nasipna brežina močno erodirana (vidne sledi zatekanja meteornih voda v nasip), neutrjena in nestabilna. Na nasipni brežini so vidne številne odlomne razpoke in manjši površinski usadi. Nestabilne narivne mase gravitirajo po strmi brežini (ocenjen naklon brežine 45°) proti hudourniški strugi reke Oplotnice. Splazela nasipna brežina je evidentirana od km 15,850 do km 15,905 (glede na stacionažno tablo v km 16,0). V osrednjem delu je ocenjena globina splazitve do cca. 1,5 m. Cestni nasip na obravnavanem območju je podprt s kamnitim zidom zloženim na suho (brez veziva) višine do cca. 3,0 m. V samem kamnitem zidu so vgrajene večje skalne samice. Plazenje nasipne brežine je opazno po celotni dolžini grape.

Predmet naročila je izdelava »UJMA 2023 - Izvedbeni načrt za sanacijo plazu in vozišča z ureditvijo odvodnjavanja na cesti RT-930/7065 Pesek – Oplotnica v km 15,880«.